b"\n_START_ARTICLE_\nHans Richter\n_START_SECTION_\nBiografia\n_START_PARAGRAPH_\nVa fer els seus estudis al Conservatori de Viena, on va mostrar un inter\xc3\xa8s particular per la trompa. Va comen\xc3\xa7ar la seua carrera de director d'orquestra en diversos teatres d'\xc3\xb2pera de l'Imperi Austro-Hongar\xc3\xa8s. En els anys 1860 va iniciar la relaci\xc3\xb3 amb Richard Wagner i va dirigir l'estrena de la integral de L'anell del nibelung l'any 1876 al Festival de Bayreuth. _NEWLINE_L'any seg\xc3\xbcent va acompanyar Wagner en una s\xc3\xa8rie de concerts a Londres, lloc al qual tornaria sovint, esdevenint aix\xc3\xad una figura familiar de la vida musical anglesa. Hi va dirigir l'Orquestra Hall\xc3\xa9 entre 1899 i 1911, i on va tenir entre els seus membres m\xc3\xbasics tant reconeguts com el violoncel\xc2\xb7lista angl\xc3\xa8s Leo Smith i l'Orquestra Simf\xc3\xb2nica de Londres, de recent creaci\xc3\xb3, entre 1904 i 1911. Sense preocupar-se de les disputes que enfrontaven a l'\xc3\xa8poca els partidaris de Brahms i els de Wagner, va dirigir les obres d'ambd\xc3\xb3s \xe2\x80\x94 sobretot a Viena, on va residir la major part de la seua vida. Tamb\xc3\xa9 va dirigir les obres de Bruckner i de Dvor\xc3\xa1k. Va dirigir de tant en tant a Bayreuth on tenia com ajudant el director Carl Armbruster. En aquesta ciutat a m\xc3\xa9s don\xc3\xa0 lli\xc3\xa7ons de composici\xc3\xb3, tenint entre altres alumnes l'hongar\xc3\xa8s Tivadar Nach\xc3\xa9z.  Posteriorment va esdevenir un fervent admirador d'Edward Elgar i tamb\xc3\xa9 va interpretar les obres de Piotr Ilitx Txaikovski. Arran dels seus problemes de vista va haver d'abandonar la direcci\xc3\xb3 d'orquestra l'any 1911._NEWLINE_La concepci\xc3\xb3 de la direcci\xc3\xb3 orquestral de Richter era m\xc3\xa9s aviat monumental que no din\xc3\xa0mica o animada: posava m\xc3\xa9s l'accent en l'estructura global de l'obra que en moments particulars de bellesa o passi\xc3\xb3. Segons alguns cr\xc3\xadtics, no aportava m\xc3\xa9s del que podia fer un metr\xc3\xb2nom, per\xc3\xb2 d'altres \xe2\x80\x94 principalment Eug\xc3\xa8ne Goossens \xe2\x80\x94 van remarcar-ne la incre\xc3\xafble vitalitat r\xc3\xadtmica de la seua batuta._NEWLINE_El seu nebot Richter fou un pianista i compositor molt reconegut."